Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1622

3. számú melléklet a 34/2008. (XII. 12.) OKM rendelethez Az emelt szintű magyar nyelv és irodalom, történelem, matematika, fizika, biológia, kémia tantárgyi tehetséggondozás kerettanterve I. Általános rész Az emelt szintű tantárgyi tehetséggondozás kerettanterve a magyar közoktatásban a középiskolák (első sorban gimnáziumok) 9–12. évfolyamai számára készült, annak a szükségletnek a kielégítésére, hogy a tehetséges tanulók fejlesztéséhez készítendő tantárgyi programok, egyéni fejlesztési programok alapja legyen. A nemzetközi szakirodalom több évtizede foglalkozik a tehetség definíciójával, a tehetség azonosításával, jellemzőivel, a tehetséges gyermek fejlődésének problémáival és a tehetséggondozást segítő fejlesztési programok kidolgozásának metodikájával, különböző tantárgyak (a magyar nyelv és irodalom, a matematika, a természettudományi tantárgyak, társadalomismeret, zene, művészetek, informatika) tehetségfejlesztő programjainak specifikumaival. Amikor az emelt szintű tantárgyi tehetséggondozás kerettantervének elkészítésekor a tehetségről beszélünk, számolunk azzal a megállapítással, hogy a komplex, nem egységesen definiálható tulajdonságcsoport fejlesztését tartjuk szem előtt, hanem olyan tulajdonság-együttest, amely a tanulókat a társadalmilag hasznos tevékenységeknél az átlagosnál jóval magasabb színvonalú munka végzésére tesz képessé. A kerettanterv számol azzal, hogy tehetségígéretek, tehetségre utaló jegyek a kiindulási alapok, de a meglévő tulajdonságok egy vagy több területen az átlagosnál jobban, hatékonyabban fejleszthetők, az ígéretek való válnak és számol azzal is, hogy az eredmény jelentősen függ a közoktatási intézmény fejlesztő programjaitól. Az emelt szintű tantárgyi tehetséggondozás kerettanterve figyelembe veszi azt is, hogy a tanulók között vannak csodálatos képességgel rendelkezők, és lassan érők, korán és későn specializálódók, versengőek és visszahúzódóak, és ezért a középiskola – a családdal, kortársakkal, az oktatásirányítással együtt – segíti a tehetség-ígéretek, tehetségesek fejlődését, alakítja kompetenciájukat úgy, hogy meg tudjanak felelni a társadalmi elvárásoknak, valamint tudják kompenzálni a környezeti hiányokat. Az európai tehetséggondozás helyzete, valamint a nem előzmények nélküli haza tehetséggondozás – hiszen évszádos hagyományai vannak hazánkban a tehetségek felkutatásának és a tehetségsegítésnek – mondatja ki velünk, hogy mindenki tehetséges. Az egyéni tehetség más-más formában nyilvánul meg, minden tehetségígéret, tehetség más-más indíték, motiváció, érdeklődés, tanulmányi versenyen elért eredmény, egyéb eredményei alapján kíván bekerülni abba az intézménybe, ahol emelt szintű tantárgyi tehetséggondozás kerettantervei segítik a fejlődését, biztosítják a tartósan kimagasló eredmény elérését, a személyiségének tudatos fejlesztését, a kompetenciáinak fejlesztését és a képességek, készségek rendkívül változatos keverékének kialakítását. Az emelt szintű tantárgyi tehetséggondozás kerettanterve a tehetség definícióját rendkívül tágan értelmezve a tehetséggondozást erre a tágan értelmezett tehetség fogalomra alapozva kívánja megvalósítani. Az emelt szintű tantárgyi tehetséggondozás kerettantervének kidolgozását az alábbi „tantervi filozófiai” elemek befolyásolták. A tehetségpedagógiai koncepciók a kompetenciafejlesztés folyamatára összpontosítanak, a tantárgyi tehetséggondozás kerettantervei a tudás, a képességek és az attitűdök fejlesztése köré szerveződnek úgy, hogy ezzel ne váljon öncélúvá a kognitív folyamatok fejlesztése. Egy másik koncepcionális elem, hogy ezek a kerettantervek folyamatorientáltak, ez azt jelenti, hogy a tanterv készítői a köré szervezték a tantervet, hogy figyelembe vették honnan indul a tanuló és hová érkezik. Ez a felfogás indokolja, hogy a tartalmon kívül tevékenységeket is meghatároztak. Az emelt szintű tantárgyi tehetséggondozás kerettantervében leírtak feldolgozhatóak, értékelhetőek, egy tantárgyi kerettanterven belül koherencia valósul meg, és más tantervekkel való koherenciája a helyi tantervek szintjén kell, hogy teljesüljön. Az emelt szintű tantárgyi tehetséggondozás kerettanterve kidolgozásának fontos eleme, hogy ezek a tantervek a tanulók igényeihez igazodnak, ezen keresztül érik el a tanulók maximális személyiségfejlesztését. Ezekben a tantárgyi tehetséggondozás kerettantervekben benne van az a lehetőség, hogy a tanulók végezhessenek általános feltáró tevékenységet, csoportos gyakorlatot, vagy valódi feladatok egyéni és csoportos megoldását. A tantárgyi 2008/177. szám tehetséggondozás kerettanterveiben benne van az a lehetőség is, hogy közvetítse a társadalmi és kulturális szférában zajló legfontosabb változásokat, és ezáltal alkalmassá tegye a tanulókat a gyors és hatékony alkalmazkodásra, az aktív szerepvállalásra. A tantárgyi tehetséggondozás kerettanterve a fent javasoltakon túl a pályára való felkészítés szerepét is vállalja, vagyis azt, hogy egyes tantárgyi kerettantervben, és a négy (öt) év alatt zajló folyamatban a tanulók a jövőjükre való felkészülés lehetőségét éljék át. Az emelt szintű tantárgyi tehetséggondozás kerettanterv ezeknek a „filozófiai” elemeknek bizonyos mértékig mindegyikét ötvözi. A helyi tantervek elkészítésénél – egy-egy intézményben – egyes elemek előtérbe kerülhetnek. Az emelt szintű tantárgyi tehetséggondozás kerettantervek harmonizálnak a Nemzeti alaptantervben foglaltakkal, mely megfogalmazza a kötelező iskolázásban a nevelés-oktatás közös értékeit, az alapvető célokat, azokat a fejlesztő kulcskompetenciákat, kiemelt fejlesztési feladatokat, amelyekre az egyénnek szüksége van a szermélyes boldoguláshoz, melyeket figyelembe véve differenciált fejlesztéssel, tanulási esély-egyenlőség megteremtésével szervezi a tevékenységét a közoktatási intézmény. Az emelt szintű tantárgyi tehetséggondozás kerettanterve kidolgozásánál megfogalmazódtak azok az alapelvek, melyeket azokban az intézményekben, amelyekben ezeket a kerettanterveket a saját tanterveik kidolgozásánál választják, pedagógiai programjukban, helyi tantervükben, mindennapi gyakorlatban meg kell jeleníteniük. • Az intézménynek fel kell vállalnia a tehetséggondozást és a programoknak differenciált módon igazodniuk kell a tanulók igényeihez. • A tehetséggondozó programnak úgy kell a tanulói igényeket kielégíteni, hogy figyelembe veszi a helyi társadalom igényeit is. • A tehetséggondozó programok az intézmény helyi tantervének szerves részét kell hogy képezzék. • A tehetséggondozó program – nemcsak az ajánlott emelt szintű tehetséggondozás kerettantervét figyelembe vevő programok kidolgozásánál – a helyi tanterv egészében a teljes személyiségfejlesztésre kell hogy irányuljon. • A tehetséggondozó program a tanulók igényeinek kielégítésén túl rakja le az élethossziglan tartó tanulás alapjait. Az emelt szintű tantárgyi tehetséggondozás kerettantervei: • hozzájárulnak a kerettantervi kínálat bővítéséhez; • a tehetséggondozást, mint speciális feladatot a Nemzeti alaptantervben foglaltak figyelembe vételével, a kompetencia alapú szemlélet végig vitelével tölti be; • az emelt szintű tantárgyi tehetséggondozás kerettantervét a belső koherencia jellemzi, más tárgyakkal való koherenciáját a helyi tantervek valósítják meg; • módot ad a kerettanterv a differenciálásra, kielégíti a tanulók érdeklődését, fejleszti akaraterejüket, motiválja őket; • a kerettanterv javaslatot tesz az időkeretre, és iránymutatást ad a helyi tantervek elkészítéséhez. II. Az emelt szintű tantárgyi tehetséggondozás kerettanterve beillesztése a középiskola pedagógiai programjába, helyi tantervébe A középiskola (első sorban a gimnáziumok) pedagógiai programjában felvállalja a tehetséggondozást, az intézménynek rögzítenie kell, hogy hogyan jut a szülő és tanuló tudomására hogy ebben a képzésben nem a közoktatási törvényben meghatározott minimális óraszámok jelentik a tanulói terhelést. Az emelt szintű tantárgyi tehetséggondozás kerettantervében ajánlott „emelt” óraszámot, valamint az alap óraszámtól eltérő magasabb óraszámot a fenntartó a közoktatási törvényben megfogalmazottak szerint számított órakeret terhére biztosíthatja az intézménynek, mind a tantárgyi tehetséggondozásra, mind más tantárgyakra, ha elfogadta az intézmény tehetséggondozó programját. Lehetőség van arra, hogy a kerettantervi ajánlásban megfogalmazott óraszámok mellett az utolsó két évben az érdeklődésnek vagy pályaválasztásnak megfelelően még egy-két tantárgyból emelt óraszámban tanuljanak a tanulók (pl. heti 2 óra a matematika tantárgyi tehetséggondozás kerettantervében meghatározott matematika 2008/177. szám mellé fizikából, informatikából vagy történelemből, ugyanígy a biológia tantárgyi tehetséggondozás kerettantervben meghatározott biológia mellé fizikából vagy kémiából stb.). Amennyiben a középiskola helyi tanterve nem teszi lehetővé az óraszám ajánlásokban foglalt óraszámok bevezetését, a szűkítés a helyi tanterv kidolgozóinak a feladata. Ebben lehetőség van arra, hogy négy évre alacsonyabb óraszámra dolgozzák át a tantárgyi tehetséggondozás kerettantervét és ebből dolgozzák ki a helyi tantervet, ekkor azonban figyelni kell arra, melyik résztéma maradjon el, és hogy kellő idő jusson a fejlesztésre. Ha a középiskolában nyelvi előkészítő évfolyamot indítanak, lehetőség lehet arra is, pl. a magyar nyelv és irodalom vagy a matematika tárgyaknál, hogy öt évfolyamra osszák el a tantárgyi tehetséggondozás keretterv ajánlott óraszámát úgy, hogy a első két évfolyam tartalmát három évre húzzák szét. Ebben az esetben is figyelemmel kell lenni a fokozatosság elvére, valamint a tehetségígéretek, tehetségesek igényeire. Megfelelő adaptációnál ügyelni kell arra, hogy az érettségi részletes követelményeiben megfogalmazottak benne maradjanak az adaptált kerettantervben. III. Emelt szintű magyar nyelv és irodalom tantárgyi tehetséggondozás kerettanterve 9–12. évfolyam Kerettantervi ajánlás emelt szintű magyar nyelv és irodalom tantárgyi tehetséggondozás követelményeinek teljesítéséhez rendelkezésre álló időkeret felhasználására A gimnázium 9–12. évfolyamának ajánlott tantárgyi rendszere és óraszámai Éves óraszámok évfolyamonként Tantárgy 9. 10. 11. 12. Magyar nyelv és irodalom Történelem 55,5 55,5 Emberismeret és etika

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes